CELEX: 32012R1021
Language: hr
Date: 2012-11-06 00:00:00
Title: Provedbena uredba Komisije (EU) br. 1021/2012 od 6. studenoga 2012. o odobrenju endo-1,4-beta-ksilanaze dobivene od Trichoderma reesei (ATCC PTA 5588) kao dodatka hrani za životinje za manje značajne vrste peradi osim pataka (nositelj odobrenja Danisco Animal Nutrition)  Tekst značajan za EGP

03/Sv. 66
            
            
               HR
            
            
               Službeni list Europske unije
            
            
               234
            
         32012R1021
   
               L 307/68
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 1021/2012
   od 6. studenoga 2012.
   o odobrenju endo-1,4-beta-ksilanaze dobivene od Trichoderma reesei (ATCC PTA 5588) kao dodatka hrani za životinje za manje značajne vrste peradi osim pataka (nositelj odobrenja Danisco Animal Nutrition)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2. i članak 13. stavak 3.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               Korištenje endo-1,4-beta-ksilanaze dobivene od Trichoderma reesei (ATCC PTA 5588) odobreno je na 10 godina za piliće za tov, nesilice, patke i purane za tov Uredbom Komisije (EU) br. 9/2010 (2) te za odbijenu prasad i svinje za tov Provedbenom uredbom Komisije (EU) br. 528/2011 (3).
            
         
               (3)
            
            
               U skladu s člankom 7. Uredbe (EZ) br. 1831/2003, podnesen je zahtjev za novo korištenje endo-1,4-beta-ksilanaze dobivene od Trichoderma reesei (ATCC PTA 5588) za manje značajne vrste peradi osim pataka, uz zahtjev da se dodatak uvrsti u kategoriju dodataka hrani za životinje „Zootehnički dodaci”.
            
         
               (4)
            
            
               Uz zahtjev su priložene pojedinosti i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003 te odgovarajući podaci u potporu zahtjevu.
            
         
               (5)
            
            
               Europska agencija za sigurnost hrane (dalje u tekstu „Agencija”) usmjerila je svoju procjenu na sigurnost i djelotvornost u novih ciljnih vrsta. Agencija je u mišljenju od 22. svibnja 2012. (4) zaključila da se pod predloženim uvjetima korištenja, budući da je utvrđena sigurnost endo-1,4-beta-ksilanaze dobivene od Trichoderma reesei (ATCC PTA 5588) kod vrsta peradi od veće gospodarske važnosti s velikom dozom sigurnosti, taj zaključak može proširiti na sve zatražene vrste peradi. Ona je navela da se sličan zaključak o djelotvornosti može ekstrapolirati s vrsta peradi veće gospodarske važnosti na sve manje značajne vrste peradi. Agencija ne smatra da postoji potreba za posebnim zahtjevima za praćenjem nakon stavljanja na tržište. Ona je također provjerila izvještaj o analitičkoj metodi dodatka u hrani za životinje koji je podnio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena endo-1,4-beta-ksilanaze (EC 3.2.1.8) dobivene od Trichoderma reesei (ATCC PTA 5588) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time trebalo bi odobriti korištenje toga pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Enzim kako je definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. studenoga 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 3., 7.1.2010., str. 10.
   
      (3)  SL L 143, 31.5.2011., str. 10.
   
      (4)  EFSA Journal 2012.; 10(6):2739.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  Jedinice aktivnosti/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka. Funkcionalna skupina: tvari za poticanje probavljivosti
                  
               
            
                  4a11
               
               
                  Danisco Animal Nutrition
                  (pravni subjekt Danisco (UK) Limited)
               
               
                  Endo-1,4-beta-ksilanaza
                  EC 3.2.1.8
               
               
                  
                               
                           
                           
                              
                                 Sastav dodatka hrani za životinje
                              
                              Pripravak endo-1,4-beta-ksilanaze (EC 3.2.1.8) dobiven od Trichoderma reesei (ATCC 5588) najmanje aktivnost od: 40 000  U/g (1)
                              
                           
                        
                               
                           
                           
                              
                                 Značajke aktivne tvari
                              
                              endo-1,4-beta-ksilanaza (3.2.1.8) dobivena od Trichoderma reesei (ATCC PTA 5588)
                           
                        
                               
                           
                           
                              
                                 Analitička metoda
                                  (2)
                              
                              Za mjerenje aktivnosti endo-1,4-beta-ksilanaze:
                              kolorimetrijska metoda koja se zasniva na mjerenju fragmenata bojila topivih u vodi koji nastaju djelovanjem endo-1,4-beta-ksinalaze iz azurina umreženog s pšeničnim arabinoksilanom kod pH 4,25 i 50 °C.
                           
                        
               
                  Manje značajne vrste peradi, osim pataka
               
               
                  —
               
               
                  625 U
               
               
                   
               
               
                  
                              1.
                           
                           
                              U uputama za korištenje dodatka hrani za životinje i premiksa, navesti temperaturu skladištenja, rok trajanja od datuma proizvodnje i stabilnost pri peletiranju.
                           
                        
                              2.
                           
                           
                              Za korištenje u hrani za životinje bogatoj škrobom i neškrobnim polisaharidima (uglavnom beta-glukanima i arabinoksilanima).
                           
                        
               
                  27. studenoga 2022.
               
            
         (1)  1 U je količina enzima koji oslobađa 0,5 mikromola reducirajućeg šećera (izraženog kao ekvivalenti ksiloze) u jednoj minuti iz umreženog supstrata zobenog pira kod pH 5,3 i 50 °C.
      
         (2)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx